text:  To, že súkromný rebríček najlepších zhliadnutých filmov z roku 2018 budem upravovať aj nejaký čas po jeho uplynutí, som samozrejme predpokladal. Nerátal som však s tým, že mi do tohto poradia výrazne zasiahne akási nemecká dráma, o ktorej existencii som až donedávna ani len netušil. Asi aj vďaka tomu ma príbeh dvoch východonemeckých rodín, ktoré sa koncom 70. rokov rozhodli utiecť do SRN vo vlastnoručne zostrojenom balóne, tak výrazne oslovil. Je nepochybne namieste vyzdvihnúť kvalitnú výpravu či vynikajúce herecké výkony, no to, čo vo mne bude rezonovať najdlhšie, je jednoznačne atmosféra filmu. Budovanie ťaživého napätia začína prelínaním záberov z príprav na veľký útek s úzkostlivým pátraním tajnej polície a v záverečných minútach vrcholí priam neuveriteľne napínavým a strhujúcim spôsobom. Nemeckú kinematografiu budem odteraz určite sledovať omnoho pozornejšie. (90%)
item_title: Balón
item_directors: Michael Herbig
item_screenwriters: Kit Hopkins
item_cast: Friedrich Mücke Karoline Schuch Alicia von Rittberg David Kross Thomas Kretschmann Jonas Holdenrieder Tilman Döbler Ronald Kukulies Emily Kusche Christian Näthe Sebastian Hülk Ulrich Brandhoff Peter Trabner Bernd Michael Lade Kai Ivo Baulitz Bernd Stegemann Antje Traue Elisabeth Wasserscheid Peter Prager Nadja Engel Tom Kreß Cornelius Schwalm Sebastian Schwarz Timur Bartels Stefan Kaminsky Jörn Hentschel Thomas Chemnitz Jonas Laux Thomas Birnstiel Till Patz Angela Jacobi Sandra Lava Uwe Kosubek Helmut Schmidt Gernot Kunert Tilo Keiner